ભારતે માત્ર નિવેદન આપ્યું છે, પણ ભારત કોઈ પગલાં લેશે ખરું? આ સવાલ અગત્યનો થઈ ગયો છે, કેમ કે ભૂતકાળમાં અબ્દુલ ગયૂમ પ્રમુખ હતા ત્યારે તેમની સામે બળવો થયો હતો. બળવાખોરોએ રાજધાની માલે કબજે કરી લીધી હતી. 1988માં તે વખતે રાજીવ ગાંધી વડાપ્રધાન હતા અને ભારતે સેના મોકલીને ગણતરીના દિવસોમાં જ બળવાને દાબી દીધો હતો. રાજીવ ગાંધી વડાપ્રધાન હતા ત્યારે ભારતે શ્રીલંકામાં પણ સેના મોકલી હતી. જોકે માલદીવથી વિપરિત લંકાની લડાઈ લાંબી ચાલી હતી અને ભારતે ભોગવવાનું આવ્યું હતું.